เป็นคนมีประจำเดือนมาปกติ ถ้าเลื่อนไม่เกิน16-17-18 แต่หลังมีเพศสัมพันธ์ในวันไข่ตก วันที่3 ประจำเดือนขาด4วัน ซื้อที่ตรวจครรภ์ตรวจขึ้น1ขีด จะท้องมั้ยค่ะ
สวัสดีค่ะ หากประจำเดือนขาดไป 4 วัน แล้วตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ อย่างไรก็ตาม หากยังไม่ครบ 2 สัปดาห์ นับจากที่ได้มีเพศสัมพันธ์ครั้งสุดท้ายไป อาจยังตรวจไม่พบได้ ซึ่งก็ควรรอให้ครบ 2 สัปดาห์ก่อน แล้วจึงตรวจดูอีกครั้ง หากยังคงตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น